Tatoeba sentences — language code: ber
Ma d tayeḍ tuwi-d yiwen n ṭṭbeq ameqqran isettfen d lmeqruḍ akked lesfenǧ i d-theyya Lwiza iḍelli tameddit.
A-tent-i yessi a Mennun. Mačči d zzuxx ara m-zzuxxeɣ, ma nniɣ-am ulac aṭas n teqcicin i izeyynen am yessi.
D tidet a Werdiya, ayen i d-teqqareḍ akka.
Yessi-m i kraḍet yid-sent amzun d lxir.
Lwiza teqqim tbedd ɣef umnar n tewwurt, tettnezzih-d syin kra yeḍran ɣef tɣerɣert.
Ihi anta akka i yebɣa urgaz-nwen a Mennun? D Zwina neɣ d Dehbiya?
Argaz-nneɣ, akken d-tenniḍ, yextar tamelḥant-ihin i d-yettesmumuḥen seg sgellin. Yak d tihin i d Lwiza?
Akken i yella lḥal a Mennun.
D tihin i d Lwiza, tamaẓuẓt-iw.
Werdiya d yessi-s, Zwina d Dehbiya, amzun yeɣli-d ssqef ɣef yiqerray-nsent.
Isalli i slant isreɛ-itent.
Lwiza ur d-teddi ara akk deg yiqerray-nsent, ur d-tekcim ara deg leṣab i ḥesbent.
Nwant d yiwet kan gar snat yid-sent, d Zwina neɣ d Dehbiya.
Qqiment ddeqs uqbel ad d-uɣalent ɣer yiman-nsent.
Ad asent-ikkes utewhem i twehment, ur uḥtament ad d-teḍru akken.
D werdiya i d-yernan ɣef wawal n urgaz-is mi as-yekkes cwiṭ n udhac.
Maɛna Lwiza d nettat akk i d tamecṭuḥt deg-sent.
Nwiɣ ɣer Zwina neɣ ahat ɣer Dehbiya i d-tusamt.
Nniɣ-am ur tufiḍ d acu ara d-iniɣ ɣef thuski ifazen n yessi-m, maɛna Caɛban iwelleh-aɣ-d Lwiza.
Nekkenti nuɣ-as awal, nusa-d ad nsuter deg-wen ay At Waɛli ma ad aɣ-tt-id-tefkem s tissulya n leḥlal.
D awal lɛali a Mennun.
Kunwi lxetyar-nwen ires ɣef yelli Lwiza, nekkni ad awen-in-nerr lexbar ddurt i d-iteddun.
Tanemmirt imi d-terram ɣur-neɣ mi tettnadim tameṭṭut i mmi-twen.
Ssersent taqbat-nni n tmellalin i d-uwint yid-sent d lxir, tawwurt tfek-itent.
Wissen acḥal akken i rnan akken ad ten-yeffeɣ uneɣni i d-yersen fell-asen imi ur teffiɣ ara akken i tt-nwan.
Maɛna yiwen ur yezmir ad yerwel ɣef tidet, ig Rebbi tin i ten-id-immugren ḥulfen-as rẓaget.
Akken qqaren: « Ssusef s igenni, ad d-uɣalent s udfem-ik ».
Yufa-tt ɣef yiri n lkanun iɣef ires bufraḥ, tessewway aɣrum aquran.
Yerna tissulya yettilin d lferḥ ur ilaq ara ad tent-nerr d leḥzen.
Mi ifukk ɣef tid yellan nneɣnint, yezzi ɣef tin yumren.
Ula d Werdiya tefka cwiṭ n lwi imi Lwiza d yelli-s diɣen mačči d tarbibt-is neɣ d tifin i tt-tufa.
Yuɣal ɣer tmeṭṭut-is, yeɛreḍ ad tt-isefhem d akken tikwal timsal mačči akken i nebɣa i teffɣent.
Lfayda tella imi yiwet seg teqcicin-nneɣ tufa nsib-is.
Maɛna terra-aɣ tmara ad tent-neqbel ma yella uwint-d ɣas s cwiṭ n lfayda.
Menyif akka xir n ulac.
Ula d nettat tsuden baba-s i yezgan deg wul-is.
Akken diɣen i yexdem d Dehbiya i d-yesḍes acḥal d abrid.
Lmaɛna-s tɛedda-tt tuččḥa i teččeḥ ɣef wayen i d-yeḍran.
Tenna-as diɣen tḥemmel-it aṭas aṭas.
Lehdur i as-yenna rran-d acmumeḥ s imi-s dɣa tessuden baba-s sya u sya, tesnemmer-it.
Mačči d tikkelt tamezwarut i tezwej tmecṭuḥt uqbel timeqqranin.
Yiwen ur yezmir ad icax deg tayri.
Dda Ɛacur iḥulfa i wul-is yettenfal seg lferḥ imi iwala tawacult-is teddukel am yiwen.
Srebḥent-as ula d nutenti tinexḍubegga-s.
Zwina d Dehbiya rnant-d ula d nutenti ɣer tejmaɛt n lxir d tegmat.
Ddu-d tura ɣur-i ad kem-sudneɣ a tislit-iw tamellḥant.
Ḥsiɣ baba-m ur yeqqar ara i rrbeḥ wexxer akkin, daɣ netta iban yeqbel nesba n caɛban n Wat Waquj.